Ինչպես նշել է NEWSru-ն` իրանցիները «Օսկար» մրցանակում քաղաքականություն են տեսել: Միշել Օբաման մասնակցել է տարվա լավագույն ֆիլմ ճանաչված` Բեն Աֆլեկի «Արգո գործողությունը» քաղաքական թրիլերին «Օսկար» հանձնելու արարողությանը: Իսկ այդ կինոնկարը պատմում է 1979 թ. Իրանում տեղի ունեցած իրադարձությունների մասին. այդ ընթացքում իսլամիստների կողմից գերեվարվածները եղել են ԱՄՆ-ի դեսպանատան աշխատակիցները, որոնցից միայն վեցին է հաջողվել փախչել: Մի քանի ամիս այդ դիվանագետները թաքնվել են կանադական դեսպանի տանը, իսկ ամերիկյան հատուկ ծառայությունները նրանց փրկության ծրագիրն են մշակել: